gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8038, del 12-05-2017 (2017/3318)

Informació pública de l'expedient d'ocupació de terrenys de les vies pecuàries Carrerada de la Mallada i Assagador de la Monja, en els termes municipals de l'Alfàs del Pi i de la Nucia, amb motiu de les obres per a l'eix de subministrament de gas natural als municipis de l'Alfàs del Pi, la Nucia i Polop.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8038

Data del DOGV
:   12-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3318


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de les vies pecuàries Carrerada de la Mallada i Assagador de la Monja, en els termes municipals de l'Alfàs del Pi i de la Nucia, amb motiu de les obres per a l'eix de subministrament de gas natural als municipis de l'Alfàs del Pi, la Nucia i Polop. [2017/3318]  
Als efectes que estableixen l'article 34 de la Llei 3 /2014, d'11 de juliol, de vies pecuàries de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/3/2017 d'ocupació de terrenys de les vies pecuàries Carrerada de la Mallada i Assagador de la Monja en els termes municipals de l'Alfàs del Pi i de la Nucia amb motiu de les obres per a l'eix de subministrament de gas natural als municipis de l'Alfàs del Pi, la Nucia i Polop, sol·licitat per Gas Natural CEGAS.  
La qual cosa es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, sítia al carrer Professor Manuel Sala, núm. 2, 2a planta, (en horari de 09.00 a 14.30 hores, de dilluns a divendres) i formular totes les al·legacions que crega oportunes en el termini d'un mes, a partir de la publicació del present anunci.  
  
  
Alacant, 15 de març de 2017.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8138, del 29-09-2017 (2017/8525)

RESOLUCIÓ 1271/IX, de 27 de setembre de 2017, del Ple de les Corts, sobre la validació del Decret llei 4/2017, de 8 de setembre, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/09/27/(1)/dof/vci/html**

### Dades del document

Número de DOGV
:   8138

Data del DOGV
:   29-09-2017

Secció del DOGV
:   I. DISPOSICIONS GENERALS

Número del document
:   2017/8525


Data del document
:   27-09-2017

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * legislació

RESOLUCIÓ 1271/IX, de 27 de setembre de 2017, del Ple de les Corts, sobre la validació del Decret llei 4/2017, de 8 de setembre, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017. [2017/8525]  
El Ple de les Corts, en la reunió del dia 27 de setembre de 2017, una vegada debatut, d'acord amb l'article 137 del Reglament de les Corts, el Decret llei 4/2017, de 8 de setembre, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017, ha adoptat la resolució següent, que, d'acord amb l'article 137.3.5é del Reglament de les Corts, també ha de ser publicada en el Diari Oficial de la Generalitat Valenciana.  
  
Resolució  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 137 del Reglament de les Corts, ha acordat validar el Decret llei 4/2017, de 8 de setembre, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017.  
  
Palau de les Corts, València, 27 de setembre de 2017.- El president: Enric Morera i Català. El secretari primer: Emilio Argüeso Torres.


Còpia Permalink ELI
Diari Oficial de la Generalitat Valenciana


Sumari del DOGV 7965, del 25-01-2017 (2017/34)

Notificació del decret dictat en les actuacions del procediment incidental de família número 1443/2016.
-------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/34


Organisme emissor
:   Jutjat de Primera Instància número 26 de València

Tipus de document
:   Anunci

Notificació del decret dictat en les actuacions del procediment incidental de família número 1443/2016. [2017/34]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions d'incidental família número 001443/2016-C, seguides a instàncies de Mayra Jacqueline Salguero Salguero contra Lucio Germán Moromenacho Díaz, en situació de rebel·lia, en què, en data 25 de novembre de 2016, s'ha dictat la interlocutòria que té la part dispositiva que és com segueix:  
  
«Decret  
1. Es sobreseu aquest procés.  
2. No pertoca condemna a costes a cap de les parts.  
3. Es declara finalitzat aquest procés.  
Done compte d'aquesta resolució al jutge.  
Mode d'impugnació: mitjançant un escrit presentat en aquest jutjat de revisió, no obstant això, es portarà a efecte el que s'ha disposat. L'escrit s'haurà de presentar dins del termini de cinc dies hàbils, comptadors des de l'endemà de la notificació, indicant la infracció comesa al parer de l'impugnant, sense aquests requisits no s'admetrà la impugnació. Caldrà efectuar la consignació de 25 euros en el compte de dipòsits i consignacions d'aquest jutjat obert al Santander: ES36 4345 7889 36 4304950427; en descripció: 1193-0000-01 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional 15a de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Així ho decreta i firma Alicia Ordeig Rabadán, lletrada de l'Administració de Justícia del Jutjat de Primera Instància número 26 de València. En done fe.»  
  
I perquè valga de notificació de forma deguda al demandat, Lucio Germán Moromenacho Díaz, en situació de rebel·lia i parador ignorat, expedisc i firme aquest edicte.  
  
València, 28 de novembre de 2016.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8184, del 05-12-2017 (2017/10232)

Notificació de la sentència dictada en el procediment de modificació de mesures número 640/2017.
------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10315


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures número 640/2017. [2017/10756]  
Procediment: família, modificació mesures supòsit contenciós - 000640/2017 € Actuacions 1440/13 € H.  
Demandant: Elena Kocherezhko.  
Procurador: Marcos Aurelio Folch Rua.  
Demandat: Sheriy Matkovsky.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, modificació mesures supòsit contenciós - 000640/2017, a instàncies d'Elena Kocherezhko representada pel procurador Marcos Aurelio Folch Rua contra Sheriy Matkovsky, en situació de rebel·lia, en els quals, en data 26 de setembre de 2017, ha recaigut sentència, la part dispositiva de la qual diu així:  
  
«Estime la demanda formulada pel procurador Marcos Aurelio Folch Rua, en nom i representació d'Elena Kocherezkho contra Sheriy Matkovsky, en el sentit de:  
- Atribuir a Elena Kocherezhko l'exercici exclusiu de la pàtria potestat.  
- Suspendre el règim de visites paternofilial.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de vint dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 451 i 452 de la LECn). Haurà d'efectuar-se la consignació de 50 - en la clau 02 del compte de dipòsits i consignacions d'aquest jutjat, segons disposa la Llei orgànica 1/2009, de 3 de novembre, i s'acreditarà aquesta consignació, excepte el cas d'aquells litigants que tinguen el benefici de justícia gratuïta. En cas de no efectuar-se el diposit serà esmenable el defecte en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada pel jutge o la jutgessa que la va dictar mentre celebrava audiència pública el mateix dia de la data; jo, el secretari judicial, en done fe, en València.  
I perquè valga de notificació de forma deguda a Sheriy Matkovsky, en rebel·lia, expedisc i firme aquest edicte.  
  
València, 10 de novembre de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8092, del 26-07-2017 (2017/5863)

Notificació de la sentència dictada en el judici verbal número 398/2016.
------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5863


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 398/2016. [2017/5863]  
Compte dipòsits i consignacions 4445  
Procediment: judici verbal (250.2) 398/2016.  
Demandant: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Demandats: José Vicente Martínez del Valle, Andrés Pardo Rey i Pilar Marco Gómez.  
Miguel Ángel García Herrera, secretari del Jutjat de Primera Instància número 7 de València, faig saber que, en aquest jutjat a càrrec meu se segueix el procediment abans indicat a instàncies de M,ª Gloria Benlloch Soriano, en nom i representació de l'Empresa Mixta Valenciana de Aguas, SA, contra José Vicente Martínez del Valle, Andrés Pardo Rey i Pilar Marco Gómez, en què, per la resolució de data de hui, he disposat, com ara ho efectue, notificar la sentència dictada en les actuacions indicades al demandat rebel, José Vicente Martínez del Valle, en parador ignorat.  
La part dispositiva de la sentència esmentada, literalment, és com segueix:  
  
«Estime la demanda interposada per la procuradora Gloria Benlloch Soriano, en nom i representació de l'Empresa Mixta Valenciana de Aguas, SA, i condemne José Vicente Martínez del Valle a pagar la quantitat de 1.670,88 euros, més els interessos sobre aquesta quantitat al tipus d'interés legal dels diners, a comptar des de la interposició de la demanda, 29 de febrer de 2016, declare resolt el contracte de subministrament d'aigua per a ús domèstic que unia les parts, amb la suspensió del subministrament, condemne Andrés Pardo Rey i Pilar Marco Gómez a sotmetre's a aquestes declaracions i autoritze la mercantil Empresa Mixta Valenciana de Aguas, SA, que puga, en execució de sentència, accedir al domicili carrer dels Germans Villalonga, número 30, porta 7a, de València, o lloc, dependència o cambra on s'ubica el servei per a suspendre'l efectivament, realitzar la lectura de comptador i, si escau, emportar-se l'aparell comptador si fa al cas o els seus accessoris.  
  
Finalment, condemne José Vicente Martínez del Valle i Andrés Pardo Rey i Pilar Marco Gómez a pagar les costes causades en aquesta instància.  
Notifiqueu aquesta resolució a les parts, i també que és susceptible de recurs d'apel·lació.»  
  
I perquè valga de notificació de la sentència, expedisc aquest edicte perquè es publique en el Diari Oficial de la Generalitat Valenciana.  
  
  
València, 10 de febrer de 2017.- El secretari judicial: Miguel Ángel García Herrera.
Diari Oficial de la Generalitat Valenciana


Sumari del DOGV 8103, del 10-08-2017 (2017/7359)

Formalització del contracte número CNMY17/PL11A/18. Servei de mecanització i captura òptica de les dades generades per les proves de la Junta Qualificadora de Coneixements de Valencià de les convocatòries de 2017.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8103

Data del DOGV
:   10-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7359


Data del document
:   25-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY17/PL11A/18. Servei de mecanització i captura òptica de les dades generades per les proves de la Junta Qualificadora de Coneixements de Valencià de les convocatòries de 2017. [2017/7359]  
1. Entitat adjudicadora  
a) Organisme: Conselleria d'Educació, Investigació, Cultura i esport.  
b) Dependència que tramita l'expedient: Servei de Contractació.  
c) Número d'expedient: CNMY17/PL11A/18.  
  
2. Objecte del contracte  
a) Tipus de contracte: contracte serveis.  
b) Descripció de l'objecte: servei de mecanització i captura òptica de les dades generades per les proves de la Junta Qualificadora de Coneixements de Valencià de les convocatòries de 2017.  
c) Lots: no.  
d) Publicació: DOGV núm. 8000 de 15 de març de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació.  
118.308,00 -  
  
5. Formalització  
a) Data: 2 de juny de 2017.  
b) Contractista: Odec Centro de Cálculo y Aplicaciones Informáticas, SA.  
c) Nacionalitat: espanyola.  
d) Import d'adjudicació:70.984,80 euros IVA exclòs.  
  
València, 25 de juliol de 2017.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 8178, del 27-11-2017 (2017/10441)

RESOLUCIÓ de 21 de novembre de 2017, de la Universitat d'Alacant, per la qual nomena Javier Barceló Doménech catedràtic d'universitat en l'àrea de coneixement de Dret Civil.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10260


Data del document
:   21-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de novembre de 2017, de la Universitat d'Alacant, per la qual nomena Javier Barceló Doménech catedràtic d'universitat en l'àrea de coneixement de Dret Civil. [2017/10450]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02763), convocada per la Resolució de 26 de juliol de 2017 (BOE 14.08.2017), de l'àrea de coneixement de Dret Civil, Departament de Dret Civil, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt:  
  
  
Nomenar Javier Barceló Doménech, amb document nacional d'identitat número 54222889S, catedràtic d'universitat de l'àrea de coneixement de Dret Civil, adscrita al departament de Dret Civil.  
  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 21 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8085, del 17-07-2017 (2017/5649)

Notificació de la sentència dictada en el judici verbal número 121/2017.
------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5649


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 121/2017. [2017/5649]  
En aquestes actuacions, seguides a instàncies de la Comunitat de Propietaris Edifici Playmon Park B contra Nabil Boumechra, s'ha dictat la Sentència número 117/2017 que, literalment, és com segueix:  
  
«Procediment: judici verbal número 121/2017.  
Jutgessa que la dicta: Nuria Jurado Román.  
Data: 31 de maig de 2017.  
Dispositiva  
Estime la demanada interposada per la Comunitat de Propietaris Edifici Playmon Park B, representada pel procurador el senyor Lloret Sebastián i assistida pel lletrat el senyor Senabre Gallego, contra Nabil Boumechra, declarat en situació de rebel·lia processal, i condemne la part demandada a pagar a la comunitat de propietaris actora la quantitat de 1.008,61 euros com a resultat de les despeses comunes impagades, més els interessos legals de l'article 576 de la Llei d'enjudiciament civil des de la data de la interposició de la demanda (30.01.2017) fins a fer-ne el pagament complet, i al pagament de les costes processals.  
Aquesta sentència és ferma i, en contra, no s'hi pot interposar cap recurs.»  
  
I atés que el demandat, Nabil Boumechra, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 1 de juny de 2017.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8088, del 20-07-2017 (2017/6643)

Informació pública del modificat del Projecte d'urbanització de la unitat d'execució La Macaria, parc públic lineal - bosc urbà.
--------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6643


Data del document
:   12-05-2017

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * administració local
    * pla d'urbanisme

Informació pública del modificat del Projecte d'urbanització de la unitat d'execució La Macaria, parc públic lineal - bosc urbà. [2017/6643]  
Mitjançant Resolució de l'Alcaldia de l'Ajuntament d'Albalat dels Sorells número 247/2017, de 12 de maig, s'ha acordat exposarel modificat del Projecte d'urbanització de la unitat d'execució La Macaria, parc públic lineal - bosc urbà, per mitjà de la publicació del corresponent anunci en la web municipal www.albalatdelsorells.net, en un diari d'informació general dels editats a la Comunitat Valenciana i en el Diari Oficial de la Generalitat Valenciana.  
Durant el termini de 45 dies hàbils següents a la publicació d'aquest anunci en el Diari Oficial de la Generalitat Valenciana podran els interessats consultar la documentació presentada que conforma el citat modificat del projecte d'urbanització en les dependències municipals, en horari d'oficina (en format paper), així com també en la pròpia web municipal (en format PDF), i presentar davant de l'Ajuntament, en relació amb el seu contingut, les al·legacions que consideren convenients d'acord amb el que disposen els articles 57.1.a i 53.2 de la Llei 5/2014, de la Generalitat, d'ordenació del territori, urbanisme i paisatge, durant el termini de 45 dies hàbils següents a la publicació de l'anunci en el DOGV.  
  
Albalat dels Sorells, 12 de maig de 2017.- L'alcalde: Nicolau J. Claramunt Ruiz.